# César Manrique Cabrera

César Manrique Cabrera (24 d'abril de 1919 - 25 de setembre de 1992) va ser un artista i arquitecte canari. Va compaginar la seva obra amb la defensa dels valors mediambientals de les Canàries, i va buscar l'harmonia entre l'art i la natura com a espai creatiu. Va obtenir, entre d'altres, el Premi Mundial d'Ecologia i Turisme i el Premi Europa Nostra.

## Biografia

Manrique va néixer a Arrecife, Lanzarote i va créixer a la zona de la llacuna de San Ginés. Va participar com a voluntari en la guerra civil espanyola en el bàndol franquista. Als 23 anys va participar en la seva primera exposició de pintura a Arrecife. Va assistir a la Universitat de La Laguna, però després es va desplaçar a la Escuela Superior de Bellas Artes de San Fernando de Madrid. Amb Nelson Rockefeller el 1964, visità Houston i Nova York en la galeria "Catherine Viviano" gallery.
Manrique va tenir una influència principal en les planificacions legals de Lanzarote, on va promocionar-ne el turisme respectuós amb el medi ambient i amb les tradicions de l'illa.
Manrique morí en un accident d'automòbil a Tahíche, Teguise, prop de la seva pròpia Fundació.

## Fundació César Manrique

La Fundació César Manrique es va fundar el 1982 pel mateix César Manrique i un grup d'amics, però no es va inaugurar oficialment fins al 1992 després de la mort de Manrique. La fundació té la seu a la casa de Manrique és una entitat sense ànim de lucre i també és una galeria d'art que també inclou obres de Pablo Picasso i Joan Miró. Una de les missions fonamentals de la Fundació és oposar-se a la construcció de grans edificis en la zona litoral i l'any 2010 va denunciar la construcció il·legal de 24 hotels a Lanzarote.

## Honors

* 1978 Premi Mundial per l'Ecologia i el turisme (Weltpreis für Ökologie und Tourismus) a Berlín, Alemanya
* 1982 Netherlands Laureate Van D'Abeod, Països Baixos
* 1986 Europa Nostra Prize Parlament Europeu
* 1989 Premi de les Arts, Govern canari
* 1989 Premi Fritz Schumacher de la Universitat de Hanover, Alemanya

## Obres

A Lanzarote
* Casa Museo del Campesino.
* Casa Museo Monumento del Campesino.
* Mirador del Rio (fet el 1973).
* Jameos del Agua (lloc de concerts per a 600 persones dins una cova).
* Jardí de cactus (amb 1.100 varietats diferents de cactus, prop de la població de Guatiza).
* Taro de Tahíche (casa de Manrique prop de Teguise).
* Museo Internacional de Arte Contemporaneo (a Castillo de San José amb pintures de Miró, Millares, Mompó, Oscar Dominguez, Gerardo Rueda, Eusebio Sempérez, Augustín Cárdena i Manrique).
* El Almacén.
* Jardí i piscines a l'hotel Las Salinas a Costa Teguise.
* El triunfador (escultura feta el 1990).
* Juguetes del viento (molí de vent fet el 1992 a Arrieta).
* El Diablo símbol del Parc nacional de Timanfaya.
* El Diablo Restaurant (fa servir la calor volcànica per a cuinar).
Fora de Lanzarote
* Lido Martiánez (1977, a Puerto de la Cruz, Tenerife).
* Playa Jardin (a Puerto de la Cruz, Tenerife).
* La Vaguada (1983).
* La Peña (1989, un restaurant i belvedere a El Hierro).
* Mirador del Palmarejo (1989, a La Gomera).
* Pavelló de Canàries (a l'expo 1992 de Sevilla).

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.59. DL M-50.522-2002. ISBN 84-8332-391-5 [Consulta: 3 desembre 2014].
* ↑ «Building craze threatens to end Lanzarote's biosphere status» (en anglès). The Independent, 07-07-2010.

## Bibliografia complementària

* Manrique, César. Lanzarote, arquitectura inédita : geología y paisaje, vivienda popular, arquitectura religiosa, arquitectura militar, chimeneas, puertas y ventanas, molinos. 2a. ed., rev. y amp. Arrecife (Lanzarote): Cabildo Insular de Lanzarote, 1988. ISBN 84-87021-00-X.
* «César Manrique, Lanzarote». Lancelot Internacional, 1993.

## Vegeu també

* Castell de San José, fortalesa històrica i actualment museu d'art a Arrecife

## Enllaços externs

* César Manrique Arxivat 2024-05-28 a Wayback Machine.
* Fundació César Manrique
* Lloc web incloent un mapa interactiu de Lanzarote amb tota l'obra arquitectònica de César Manrique, i dibuixos detallats de les seves obres (anglès) (castellà) (alemany) (francès) (italià)